
Par grozījumu Madonas novada pašvaldības domes 2025. gada 27. novembra lēmumā Nr. 380 “Par Madonas novada pašvaldības komisijas “Sadarbības grupa bērnu tiesību aizsardzības jomā” izveidošanu un tās locekļu iecelšanu amatos”

Ar Madonas novada pašvaldības domes 2025. gada 27. novembra lēmumu Nr. 380 (protokols Nr. 12, 30. p.) ir izveidota Madonas novada pašvaldības komisija “Sadarbības grupa bērnu tiesību aizsardzības jomā” un iecelti komisijas locekļi amatos.
Ņemot vērā, ka Aina Kanča ir pārtraukusi darba tiesiskās attiecības ar Madonas novada Sociālo dienestu, nepieciešams veikt grozījumus Sadarbības grupas bērnu tiesību aizsardzības jomā sastāvā.
Priekšlikums Ainas Kančas vietā Sadarbības grupas bērnu tiesību aizsardzības jomā sastāvā apstiprināt Madonas novada Sociālā dienesta Sociālā darba nodaļas vadītāju Mārīti Cauni, tādējādi saglabājot Ministru kabineta 2017. gada 12. septembra noteikumu Nr. 545 “Noteikumi par institūciju sadarbību bērnu tiesību aizsardzībā” 5. punktā noteikto prasību šādas sadarbības grupas sastāvā iekļaut sociālā dienesta pārstāvi.
Noklausījusies sniegto informāciju, pamatojoties uz Pašvaldību likuma 10. panta pirmās daļas 10. punktu, Ministru kabineta 2017. gada 12. septembra noteikumu Nr. 545 “Noteikumi par institūciju sadarbību bērnu tiesību aizsardzībā” 5. punktu, ņemot vērā 21.09.2026. Izglītības un jaunatnes lietu komitejas atzinumu, atklāti balsojot: PAR – 17 (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Dace Ozoliņa, Egils Bērziņš, Gatis Teilis, Gunārs Ikaunieks, Guntis Klikučs, Janīna Grudule, Jānis Erels, Māris Justs, Mālis Olte, Rūdolfs Medenis, Valda Kļaviņa, Zigfrīds Gora), PRET – NAV, ATTURAS – NAV, Madonas novada pašvaldības dome NOLEMJ:  

1. Izdarīt Madonas novada pašvaldības domes 2025. gada 27. novembra lēmumā Nr. 380 “Par Madonas novada pašvaldības komisijas “Sadarbības grupa bērnu tiesību aizsardzības jomā” izveidošanu un tās locekļu iecelšanu amatos” grozījumu un izteikt lēmuma 3.3. punktu šādā redakcijā:
“3.3. Mārīti Cauni, [..] Madonas novada pašvaldības komisijas “Sadarbības grupa bērnu tiesību aizsardzības jomā” locekļa amatā.
2. Noteikt Madonas novada pašvaldības izpilddirektoru par atbildīgo amatpersonu šī lēmuma izpildei, cita starpā nodrošinot, ka:
2.1. Madonas novada Centrālās administrācijas Juridiskā un personāla nodaļa veic grozījumus Madonas novada pašvaldības valsts amatpersonu sarakstā Valsts ieņēmumu dienesta datu bāzē likumā “Par interešu konflikta novēršanu valsts amatpersonu darbībā” noteiktajā kārtībā;
2.2. Madonas novada Centrālās administrācijas Attīstības nodaļa publicē izmainīto komisijas sastāvu tīmekļvietnē www.madona.lv sadaļā “Dome” – “Domes komisijas”.



Domes priekšsēdētājs							A. Lungevičs

